13 Gautengse jaers vas | Nuus24
Man R80 000 beboet ná hy 212 km/h jaag
Johannesburg – Elf mans en twee vroue is vir jaery op die N1-suid in hegtenis geneem, het die Johannesburgse metropolisie Sondag gesê. "Hulle is Saterdagaand aangekeer nadat hulle oor die spoedbeperking van 120 km/h bestuur het," het hoof supt. Wayne Minnaar, 'n woordvoerder, gesê. Een van die vroue in 'n Mini Cooper het 185 km/h gery. "Diegene wat in hegtenis geneem is, is almal jongmense," het Minnaar gesê. Hulle sal na verwagting Maandag in die Randburg-landdroshof verskyn.– Volg Nuus24 op Twitter.